section_heading: Klupska karijera
paragraph_text: Uoči sezone 1992./93. klub je doveo kolumbijskog napadača Faustina Asprillu kojeg je trener Nevio Scala preferirao više u odnosu na Brolina. Ipak, stavio je Brolina u prvi sastav u finalu Kupa pobjednika kupova protiv Royal Antwerpena dok je Asprilla susret proveo na klupi. Talijanska momčad je osvojila europski naslov pobjedom od 3:1. Te godine uspio je s klubom osvojiti i europski Superkup u kojem je Parma pobijedila AC Milan u drugoj utakmici nakon produžetaka.